als_Latn dik_Latn sag_Latn
Rrëfimi i 16-vjeçarit që u nis për xhihad
Tv Rrokum ka siguruar rrëfimin rrënqethës të një të mituri dhënë para hetuesve të Policisë së Kosovës. Ai ishte kapur nga policia në muajin gusht në Aeroportin “Adem Jashari” të Prishtinës, derisa po tentonte të shkonte në Stamboll, e më pas të përfundonte në Siri, ku do t’iu bashkëngjitej grupeve terroriste të ISIS-it.
Ishte muaji i shenjtë i Ramazanit, kur 16 vjeçari D. I., nga Vitia (emri i të cilit është i njohur për redaksinë e TV Rrokum), kishte vendosur të shkojë në Siri që t’iu iu bashkëngjitej grupeve terroriste të ISIS-it.
16 vjeçari kishte vendosur që ta lë shkollën e mesme, në të cilën po vijonte klasën e 10, për të marr rrugën e xhihadit.
Ishte rrjeti social Facebook, përmes së cilit i riu kishte ra në kontakt me disa persona, të cilët e kishin udhëzuar se si të shkuar deri në Siri.
Ditë e premte, ditë xhumaje, dhe dy muaj pas fillimit të kontaktit me personat e dyshuar përmes Facebookut, 16 vjeçari kishte vendosur të shkojë në një nga agjencitë turistike në Viti, që të nxjerr biletën e aeroplanit për Stamboll.
“Me këta persona kam fillu me komuniku përafërsisht para dy muajve në Faebook. Kryesisht ka qenë interesimi im se si me shku në Siri” ka deklaruar D.I .
Në deklaratën e tij dhanë në polici, i mituri ka thanë se kishte qenë vet deri sa e kishte nxjerr biletën. Qëllimi i tij ishte që pas arritjes në Stamboll, të kontaktonte me dy të dyshuarit, me të cilët kishte dy muaj që kontaktonte në Facebook, dhe ata t’i jepnin informacione se si të arrinte deri në Siri.
“Qëllimi i udhëtimit tim ka qenë në fillimisht me shku në Stamboll, e ma pas me shku në Siri, për me luftu. Pra qëllimi im ka qenë me shku në Xhihad”, ishte shpreh i mituri.
I mituri ka rrëfyer para hetuesve policor se para një viti, kur ishte vetëm 15 vjeç, kishte nis me praktiku ritet fetare.
Ai po ashtu, ka treguar se jeton vetëm me gjyshen e tij dhe vajzën e kunatit të gjyshes, në kushte jo të mira ekonomike.
I mituri, derisa po jepte deklaratë në polici kishte filluar të qajë, duke mos qenë në gjendje të vazhdojë deklaratën e tij më tutje.
Ndërkohë, D.I. nuk është rasti i vetëm i kosovarëve që ka tentuar t’iu bashkëngjiten apo edhe iu janë bashku grupeve terroriste në Siri dhe Irak.
Shumë kosovarë jo vetëm që u janë bashkëngjit grupeve të tilla terroriste, por me vete kanë marrë edhe familjet e tyre.
Deri tash në Kosovë, përfshirë edhe rastin e fundit të imamëve, nën dyshimin për përfshirje në vepra terroriste, janë arrestuar më shumë se 60 persona.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn